A Bizottság 1780/2003/EK rendelete
(2003. október 10.)
az olívaolaj-termelésre vonatkozó támogatási rendszernek az 1998/1999-2003/04. gazdasági évben történő alkalmazására irányadó részletes szabályok megállapításáról szóló 2366/98/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1513/2001/EK rendelettel [1] módosított, az olaj- és zsírpiac közös szervezésének létrehozásáról szóló 136/66/EGK rendelet módosításáról szóló, 1988. július 20-i 1638/98/EK tanácsi rendeletre [2], és különösen annak 2. cikke (4) bekezdésére,
mivel:
(1) Az 1638/98/EK rendelet 2. cikkének (1) bekezdése térinformatikai rendszer (GIS) létrehozását írja elő az olívaolaj egyedi termelők szintjén történő termelésével kapcsolatos ismeretek és e termelés ellenőrzése fejlesztésének érdekében. Az 1638/98/EK rendelet 2a. cikke előírja, hogy 2003. november 1-jétől nem képezik alapját az olajok és zsírok piaca közös szervezése alapján az olajbogyó-termelők részére járó támogatásnak azon olajfák és az ezekhez tartozó területek, amelyeknek meglétét a fenti rendelet 2. cikkével összhangban létrehozott térinformatikai rendszer nem támasztja alá.
(2) A legutóbb a 2383/2002/EK rendelettel [3] módosított 2366/98/EK bizottsági rendelet [4] 23-26. cikke megállapítja az olajbogyó-termesztési GIS alkalmazására vonatkozó szabályokat, illetve meghatározza azon feltételeket, amelyek mellett az regionális vagy nemzeti szinten megvalósítottnak tekinthető.
(3) A 2366/98/EK rendelet 26. cikke (3) bekezdésének harmadik albekezdése ezen belül eljárást ír elő, amely szerint a Bizottságnak meg kell határoznia, hogy az olajbogyó-termesztési GIS az érintett tagállam jelentése alapján megvalósult-e. Figyelembe véve azt a tényt, hogy a GIS kiépítése az olívaolaj termelési támogatása elnyerésének kötelező feltételévé válik, valamint a GIS gyors és hatékony használatának lehetővé tétele érdekében az adminisztratív eljárások egyszerűsítése céljából a fenti eljárás alkalmazásának követelményét el kell törölni.
(4) Fenn kell tartani mindazonáltal a tagállamok azon kötelezettségét, hogy az olajbogyó-termesztési GIS kiépítése érdekében megtett intézkedésekről és annak megvalósulásáról a Bizottságot tájékoztassák.
(5) A 2366/98/EK rendelet 26. cikke (3) bekezdését ezért ennek megfelelően módosítani kell.
(6) Az e rendeletben előírt intézkedések összhangban vannak az Olaj- és Zsírpiaci Irányítóbizottság véleményével,
ELFOGADTA EZT A RENDELETET:
1. cikk
A 2366/98/EK rendelet 26. cikkének (3) bekezdése helyébe a következő szöveg lép:
"(3) A tagállamok tájékoztatják a Bizottságot a 23-26. cikk szerint megtett intézkedésekről, valamint az olajbogyó-termesztési GIS tagállami szintű vagy adott esetben regionális szintű megvalósulásáról."
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. október 10-én.